CELEX: 62010TA0092
Language: mt
Date: 2014-12-09 00:00:00
Title: Kawża T-92/10: Sentenza tal-Qorti Ġenerali tad- 9 ta’ Diċembru 2014 – Ferriera Valsabbia u Valsabbia Investimenti vs Il-Kummissjoni [ “Kompetizzjoni — Akkordji — Suq tal-vireg jew tar-rombli għar-rinfurzar tal-konkrit — Deċiżjoni li tikkonstata ksur tal-Artikolu 65 KEFA, wara l-iskadenza tat-Trattat KEFA, fuq il-bażi tar-Regolament (KE) Nru 1/2003 — Iffissar tal-prezzijiet u tat-termini għall-ħlas — Limitazzjoni jew kontroll tal-produzzjoni jew tal-bejgħ — Eċċess ta’ poter — Drittijiet tad-difiża — Ksur uniku u kontinwu — Multi — Iffissar tal-ammont inizjali — Ċirkustanzi attenwanti — Tul tal-proċedura amministrattiva” ]

2.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 34/26
            
         Sentenza tal-Qorti Ġenerali tad-9 ta’ Diċembru 2014 – Ferriera Valsabbia u Valsabbia Investimenti vs Il-Kummissjoni
   (Kawża T-92/10) (1)
   
   ([“Kompetizzjoni - Akkordji - Suq tal-vireg jew tar-rombli għar-rinfurzar tal-konkrit - Deċiżjoni li tikkonstata ksur tal-Artikolu 65 KEFA, wara l-iskadenza tat-Trattat KEFA, fuq il-bażi tar-Regolament (KE) Nru 1/2003 - Iffissar tal-prezzijiet u tat-termini għall-ħlas - Limitazzjoni jew kontroll tal-produzzjoni jew tal-bejgħ - Eċċess ta’ poter - Drittijiet tad-difiża - Ksur uniku u kontinwu - Multi - Iffissar tal-ammont inizjali - Ċirkustanzi attenwanti - Tul tal-proċedura amministrattiva”])
   (2015/C 034/29)
   Lingwa tal-kawża: it-Taljan
   
      Partijiet
   
   
      Rikorrenti: Ferriera Valsabbia SpA (Odolo, l-Italja); u Valsabbia Investimenti SpA (Odolo) (rappreżentanti: D. Fosselard, S. Amoruso u L. Vitolo, avukati)
   
      Konvenuta: Il-Kummissjoni Ewropea (rappreżentanti: inizjalment R. Sauer u B. Gencarelli, sussegwentement R. Sauer u R. Striani, aġenti, assistiti minn P. Manzini, avukat)
   
      Suġġett
   
   Prinċipalment, talba għall-annullament tad-Deċiżjoni tal-Kummissjoni C (2009) 7492 finali, tat-30 ta’ Settembru 2009, dwar proċedura għall-applikazzjoni tal-Artikolu 65 KEFA (Każ COMP/37.956 – Vireg għar-rinfurzar tal-konkrit, adozzjoni mill-ġdid), kif emendata bid-Deċiżjoni tal-Kummissjoni C (2009) 9912 finali, tat-8 ta’ Diċembru 2009, sa fejn din tikkonstata ksur tal-Artikolu 65 KEFA mir-rikorrenti u tikkundannahom għal multa ta’ EURO 10,25 miljun jew, sussidjarjament, talba għat-tnaqqis tal-ammont ta’ din il-multa.
   
      Dispożittiv
   
   
               1)
            
            
               Ir-rikors huwa miċħud.
            
         
               2)
            
            
               Ferreira Valsabbia SpA u Valsabbia Investimenti SpA huma kkundannati għall-ispejjeż.
            
         
      (1)  ĠU C 113, 1.5.2010.